+◦

Obecn

### *V Š E O B E C N E Z Á V Ä Z N É N A R I A D E N I E*

***OBCE VESELÉ č. 5/2019***

Obecné zastupiteľstvo vo Veselom na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z. z. o výchove a vzdelávaní (školský zákon) ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky, vydáva pre územie obce Veselé toto všeobecne záväzné nariadenie

**o výške mesačného príspevku na čiastočnú úhradu výdavkov škôl a školských zariadení, o poskytnutí dotácie na podporu výchovy k stravovacím návykom dieťaťa a určení miesta a času zápisu dieťaťa na plnenie povinnej školskej dochádzky v základnej škole**

**§ 1**

**Predmet úpravy**

Týmto VZN sa určuje výška príspevku za pobyt dieťaťa v materskej škole, na činnosť školského klubu detí a na čiastočnú úhradu nákladov v školskej jedálni, nastavuje a upravuje podmienky, ktoré zabezpečia účelnosť, efektívnosť ako aj hospodárnosť s vynaloženými finančnými prostriedkami štátneho rozpočtu poskytovanými ako dotácie na podporu výchovy k stravovacím návykom dieťaťa na zabezpečenie obeda a iného jedla dieťaťu v materskej škole a v základnej škole v zmysle novely zákona č. 544/2010 z. z. o dotáciách v pôsobnosti Ministerstva práce, sociálnych vecí a rodiny Slovenskej republiky a**určuje miesto a čas zápisu dieťaťa na plnenie povinnej školskej dochádzky v Základnej škole Štefana Moysesa vo Veselom.**

**§ 2**

## ****Výška príspevku v materskej škole****

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumu**: 13,00 €.**
2. Príspevok sa neuhrádza za dieťa:

a)      ktoré má jeden rok pred plnením povinnej školskej dochádzky,

b)      ak zákonný zástupca dieťaťa predloží riaditeľovi materskej školy

 doklad o tom, že je poberateľom dávky v hmotnej núdzi a príspevkov

 k dávke v hmotnej núdzi podľa zákona č. 599/2003 Z. z. o pomoci v hmotnej

 núdzi a o zmene a doplnení niektorých zákonov,

1. ktoré je umiestnené v zariadení na základe rozhodnutia súdu.

 (3) Príspevok na základe rozhodnutia zriaďovateľa sa neuhrádza za dieťa:

a)      ktoré má prerušenú dochádzku do materskej školy na viac ako 30 po sebe

 nasledujúcich kalendárnych dní z dôvodu choroby alebo rodinných dôvodov

 preukázateľným spôsobom,

b)      ktoré nedochádzalo do materskej školy v čase školských prázdnin alebo bola

 prerušená prevádzka materskej školy zapríčinená zriaďovateľom alebo inými

 závažnými dôvodmi; v týchto prípadoch uhrádza zákonný zástupca pomernú

 časť určeného príspevku.

 (4)) Termín a spôsob úhrady príspevku: mesačne do 10. dňa predchádzajúceho kalendárneho mesiaca poštovou poukážkou na účet obce Veselé, bezhotovostným prevodom na účet obce Veselé alebo v hotovosti do pokladne Obecného úradu Veselé s výnimkou mesiaca september, kedy je povinnosť zaplatiť príspevok najneskôr do 10. septembra za dva mesiace súčasne, t. j. za september a október. Možno ho zaplatiť aj na dlhšie časové obdobie.

 5) Oznámenie o výške mesačného príspevku na čiastočnú úhradu nákladov za pobyt dieťaťa v materskej škole vydá zákonnému zástupcovi dieťaťa riaditeľ školy v súlade s ustanovením § 5 ods. 3 písm. j) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 28 ods. 5 **Zákona 245/2008 Z. z. o výchove a vzdelávaní (**školského zákona) a o zmene a doplnení niektorých zákonov. Prehľad predpisov a úhrad mesačného príspevku na čiastočnú úhradu nákladov za pobyt dieťaťa v materskej škole predkladá riaditeľka MŠ Veselé k 30. 11. a  31. 5. kalendárneho roka, štatutárnemu orgánu obce.

**§ 3**

**Výška príspevku v školskom klube**

1. Mesačný príspevok na čiastočnú úhradu nákladov na činnosti školského klubu na jedného žiaka sa určuje vo výške**: 6 €.**
2. Termín a spôsob úhrady príspevku: mesačne do 10. dňa predchádzajúceho kalendárneho mesiaca poštovou poukážkou na účet obce Veselé, bezhotovostným prevodom na účet obce Veselé alebo v hotovosti do pokladne Obecného úradu Veselé s výnimkou mesiaca september, kedy je povinnosť zaplatiť príspevok najneskôr do 10. septembra za dva mesiace súčasne, t. j. za september a október. Možno ho zaplatiť aj na dlhšie časové obdobie.
3. Príspevok v školskom klube detí sa neuhrádza za žiaka, ak zákonný zástupca žiaka o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
4. Oznámenie o výške mesačného príspevku na čiastočnú úhradu nákladov za pobyt dieťaťa v školskom klube vydá zákonnému zástupcovi dieťaťa riaditeľ školy v súlade s ustanovením § 5 ods. 3 písm. j) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 114 ods. 6 **Zákona 245/2008 Z. z. o výchove a vzdelávaní (**školského zákona) a o zmene a doplnení niektorých zákonov. Prehľad predpisov a úhrad mesačného príspevku na čiastočnú úhradu nákladov za pobyt dieťaťa v školskom klube predkladá riaditeľka ZŠ Dr. Štefana Moysesa Veselé k 30. 11. a  31. 5. kalendárneho roka, štatutárnemu orgánu obce.

**§ 4**

**Dotácia na stravovanie:**

**Dotácia na stravu je príspevkom štátu na stravovanie detí v materských a základných školách. Podľa § 4 ods. 6 zákona č. 544/2010 Z. z. sa poskytne v sume 1,20 € za každý deň, v ktorom sa dieťa zúčastnilo výchovno-vzdelávacej činnosti v materskej škole alebo základnej škole a odobralo stravu.**

**Dotácia je určená na obed a iné jedlo. Za iné jedlo sa v zmysle § 4 ods. 3 Zákona 544/2010 Z. z. považuje doplnkové jedlo (desiata a olovrant).**

**Pre dieťa materskej školy, ktoré je v poldennej výchove, je podmienkou pre uplatnenie dotácie (okrem desiatej) odobratie obeda.**

**Podmienky na dotácie na stravovanie:**

**1. Dotácia na stravu bude poskytnutá školským stravovacím zariadeniam:**

**a) plošne na všetky deti, ktoré navštevujú posledný ročník materskej školy, a to bez ohľadu na to, či nasledujúci školský rok nastúpia resp. nenastúpia do prvého ročníka základnej školy alebo opakovane navštevujú posledný ročník materskej školy,**

**b) na dieťa vo veku do 5 rokov, ktoré navštevuje materskú školu, ak žije v domácnosti, ktorej sa poskytuje pomoc v hmotnej núdzi, alebo príjem ktorej je najviac vo výške životného minima,**

**c) na dieťa navštevujúce materskú školu, ak v materskej škole je najmenej 50 % detí z domácností, ktorým sa poskytuje pomoc v hmotnej núdzi,**

**d) na dieťa navštevujúce základnú školu, ak žije v domácnosti, ktorej sa poskytuje pomoc v hmotnej núdzi alebo príjem ktorej je najviac vo výške životného minima**

**e) na dieťa navštevujúce základnú školu, ak v základnej škole je najmenej 50 % detí z domácností, ktorým sa poskytuje pomoc v hmotnej núdzi.**

**2. Dotácia na stravu bude poskytnutá školským stravovacím zariadeniam na:**

**a) deti, navštevujúce posledný ročník materskej školy,**

**b) všetky deti, navštevujúce základnú školu,**

**c) deti vo veku do 5 rokov, navštevujúce materskú školu a žijúce v domácnosti, ktorej sa poskytuje pomoc v hmotnej núdzi alebo príjem ktorej je najviac vo výške životného minima,**

**d) deti vo veku do 5 rokov, navštevujúce materskú školu a žijúce v domácnosti, ktorej sa poskytuje pomoc v hmotnej núdzi alebo príjem ktorej je najviac vo výške životného minima,**

**e) deti navštevujúce materskú školu, ak v materskej škole je najmenej 50 % detí z rodín, ktorým sa poskytuje pomoc v hmotnej núdzi.**

**Výška príspevku na čiastočnú úhradu nákladov a podmienky úhrady v školskej jedálni:**

1. Školské stravovacie zariadenie je zaradené do 1. finančného pásma nákladov na nákup potravín.
2. Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov nasledovne:
3. Materská škola (stravníci od 2 – 6 rokov):

|  |  |  |  |
| --- | --- | --- | --- |
| **Desiata** | **obed** | **olovrant** | **spolu** |
| **0,34** | **0,80** | **0,23** | **1,37** |

b) Základná škola I. stupeň (stravníci od 6 – 11 rokov obed): ..................... **1,08** €

3) Školská jedáleň poskytuje stravovanie zamestnancom obce Veselé. Uvedení stravníci prispievajú na čiastočnú úhradu nákladov na nákup potravín nasledovne:

zamestnanci (obed) : ..................................................... **1,26 €.**

1. Termín a spôsob úhrady príspevku: mesačne do 10. dňa predchádzajúceho kalendárneho mesiaca poštovou poukážkou na účet školskej jedálne s výnimkou mesiaca september, kedy je povinnosť zaplatiť príspevok najneskôr do 10. septembra za dva mesiace súčasne, t. j. za september a október.
2. Pokiaľ je schválený finančný limit nižší ako je výška dotácie, zostávajúci rozdiel je možné použiť na režijné náklady školskej jedálne, prípadne na nákup ďalších potravín pre stravníkov ŠJ. V prípade vyššieho schváleného finančného limitu ako je výška dotácie, zákonný zástupca dieťaťa uhrádza zostávajúci rozdiel. Poplatok za stravu pre dieťa materskej školy, ktoré má jeden rok pred plnením povinnej školskej dochádzky je stanovený vo výške 1,37 € na jedno jedlo a iné jedlo, to znamená, že zákonný zástupca je povinný uhradiť rozdiel vo výške 0,17 € na účet školskej jedálne.
3. Odhlasovanie zo stravy bude možné najneskôr deň vopred do 14.00 hod.

**Podmienky poskytnutia dotácie:**

Žiak sa musí zúčastniť výchovno-vzdelávacieho procesu a odobrať obed.

V prípade náhlej absencie a neodhlásenia žiaka z obedu – zákonný zástupca sa môže prísť obed vyzdvihnúť do obedára, no musí náklady na prípravu jedla uhradiť v plnej výške na účet školskej jedálne po skončení mesiaca, v ktorom došlo k absencii na vyučovaní.

Žiak, ktorý má špeciálnu diétu a ŠJ neposkytuje diétne stravovanie, požiada o dotáciu 1,20 € zriaďovateľa, a ten zákonnému zástupcovi žiaka mesačne (na základe podkladov Základnej školy, resp. Materskej školy o dochádzke žiaka) dotáciu 1,20 € na deň vyplatí. Súčasťou žiadosti musí byť potvrdenie od lekára špecialistu (alergológ, diabetológ, imunológ,...).

**§ 5**

**Plnenie povinnej školskej dochádzky**

**Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole. Zápis detí do Základnej školy Dr. Štefana Moysesa sa koná v budove školy vo Veselom s. č. 92, druhý utorok v mesiaci apríl, ktorý predchádza začiatku školského roka, v ktorom má dieťa začať plniť povinnú školskú dochádzku, v čase od 13.00 do 17.00 hod.**

**§ 6**

# ****Záverečné ustanovenie****

1. Obecné zastupiteľstvo obce Veselé schválilo toto Všeobecne záväzné nariadenie dňa 16. 12. 2019 uznesením OZ č. 45/2019 a nadobúda účinnosť 1. januára 2020.
2. Dňom účinnosti tohto Všeobecne záväzného nariadenia **o výške mesačného príspevku na čiastočnú úhradu výdavkov škôl a školských zariadení a určení miesta a času zápisu dieťaťa na plnenie povinnej školskej dochádzky v základnej škole stráca platnosť VZN č. 8/2015 zo dňa 16. 12. 2015.**

Vo Veselom 16. 12. 2019

 Viera Šipková

Starostka obce